عبد الله العروي

عبد الله العروي (تزاد ف 7 نونبر 1933 ف أزمور)، هو مفكر مغريبي تايكتب على تاريخ د لمغريب و لفلسفة و حتا الروايات. عندو معا لأفكار ديال لحداتة و لقيم لإنسانية.

 حياتو 
تزاد عبد الله العروي ف عائلة معروفة. ماتت لواليدة ديالو وهو صغير.

مشا لابتدائي و لإعدادي ف أزمور و مراكش و مبعد مشا لرباط فين خدا لباكالوريا عام 1953. مشا ل فرانسا مبعد لباك باش يقرا لعلوم السياسية و تما فين خدا ليصونص ف الدراسات السياسية ف باريز عام 1956. كمل قرايتو و خدا ديپلوم لميتريز ف التاريخ عام 1958 و التبريز باش يوللي أستاد ف لإسلاميات عام 1963.

خاد الدوكتورا عام 1976 و لبحت سميتو "الأصول الإجتماعية والثقافية للوطنية المغربية : 1830-1912". خدم أستاد ف كلية لعلوم لإنسانية ف لجامعة ديال محمد الخامس حتا خدا التقاعد عام 2000.

 خدمتو 
بدا عبد الله العروي تايكتب من عام 1964 ب سميت عبد الله الرافضي. لكتوبا ديالو كان فيهم النقد لإيديولوجي و حتا التاريخ و لأنظمة و الروايات. نشر لكتابات ديالو ف بزاف ديال لمجلات بحال أقلام (ف الرباط)، مواقف (ف بيروت)، دراسات عربية (ف بيروت)، ديوجين (ف باريز).

 لكتوبا 

 الغربة، رواية، 1971.
 الإيديولوجيا العربية المعاصرة، تعريب محمد عيتاني، وتقديم مكسيم رودنسون، 1970
 العرب والفكر التاريخي، 1973
 اليتيم: رواية، 1978
 مفهوم الإيديولوجيا، 1980
 مفهوم الحرية، 1981
 مفهوم الدولة، 1981
 ثقافتنا في منظور التاريخ، 1983
 مجمل تاريخ المغرب، 1984
 الفريق، رواية، 1986
 أوراق، سيرة ذاتية، 1989
 مفهوم التاريخ، 1992
 مفهوم العقل، 1996
 غيلة: رواية
 السنة والإصلاح
 من ديوان السياسة، 2009
 خواطر الصباح (يوميات من أربعة أجزاء، آخرها صدر سنة 2015)
 استبانة، 2016

 بين الفلسفة والتاريخ 2020

 الترجمة 

 تأملات في تاريخ الرومان أسباب النهوض والانحطاط ، مونتسكيو 2011
 دين الفطرة * تعريب لاعتراف قس من سافوا مأخوذ من مؤلف أميل (Emile) للفيلسوف الفرانساوي جان جاك روسو

 لجوائز 

 ربح "شخصية العام الثقافية" ف لجائزة ديال الشيخ زايد ديال لكتاب عام 2017.

 مصادر 

تصنيف:زيادة 1933
تصنيف:توارخي مغريبي
تصنيف:كتاتبيا مغاربا د لقرن 20
تصنيف:صحافي مغريبي
تصنيف:ناس حيين
تصنيف:مقالات فيها مصدر و 3000 بايت
تصنيف:ناس تزادو ف أزمور
تصنيف:ناس د أزمور
تصنيف:كتاتبيا مغاربا د لقرن 21
تصنيف:توارخيا مغاربا د لقرن 20